U-I-39/05
Natisni
Opravilna št.:
U-I-39/05
Datum odločitve:
19. 1. 2006
ECLI:
ECLI:SI:USRS:2006:U.I.39.05
Akt:
Zakon o Radioteleviziji Slovenija (Uradni list RS, št. 18/94, 29/94 – popr., 88/99, 90/99 – popr. in 79/01) (ZRTVS), 15. čl.
Izrek:
Postopek za preizkus pobude za začetek postopka za oceno ustavnosti 15. člena Zakona o Radioteleviziji Slovenija (Uradni list RS, št. 18/94, 29/94 – popr., 88/99, 90/99 – popr. in 79/01) se ustavi.
Evidenčni stavek:
Ker je zakonska ureditev, ki jo je pobudnik izpodbijal, prenehala veljati, in ker pobudnik ni pojasnil, kako bi se v primeru ugotovitve, da izpodbijana določba ZRTVS ni bila v skladu z Ustavo, izboljšal njegov položaj, je Ustavno sodišče postopek ustavilo.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.5.51.1.4.3 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Ustavitev postopka zaradi spremembe zakonske ureditve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jože Potočnik, Spodnji Duplek
Datum vloge:
24. 1. 2005
Vrsta odločitve:
sklep
Vrsta rešitve:
ustavitev
Dokument:
US25665
Dokument v PDF obliki:
U-I-39-05.pdf
94 KB
Prenesite datoteko
U-I-39/05-6
19. 1. 2006
SKLEP
Ustavno sodišče je v postopku za preizkus pobude Jožeta Potočnika iz Spodnjega Dupleka na seji dne 19. januarja 2006
sklenilo:
Postopek za preizkus pobude za začetek postopka za oceno ustavnosti 15. člena Zakona o Radioteleviziji Slovenija (Uradni list RS, št. 18/94, 29/94 – popr., 88/99, 90/99 – popr. in 79/01) se ustavi.
Obrazložitev
1. Pobudnik navaja, da je 15. člen Zakona o Radioteleviziji Slovenija (v nadaljevanju ZRTVS) v neskladju s 33. členom Ustave, ker obremenjuje vsakega lastnika televizijskega ali radijskega sprejemnika s plačilom naročnine. Meni, da je televizijski sprejemnik ob povezavi z drugimi elektronskim napravami namenjen uporabi, ki ni povezana z gledanjem televizijskih programov. Zato naj bi ZRTVS z obveznim plačilom naročnine onemogočal neomejeno uporabo televizijskih in radijskih sprejemnikov.
2. RTVS je med postopkom za oceno ustavnosti izpodbijane določbe prenehal veljati. Nadomestil ga je Zakon o Radioteleviziji Slovenija (Uradni list RS, št. 96/05 – ZRTVS-1).
3. Ker je zakonska ureditev, ki jo je pobudnik izpodbijal, prenehala veljati, ga je Ustavno sodišče v skladu s 47. členom Zakona o Ustavnem sodišču (Uradni list RS, št. 15/94 – v nadaljevanju ZUstS) pozvalo, naj se izjavi, ali vztraja pri vloženi pobudi, oziroma naj pojasni, kako bi se v primeru ugotovitve, da izpodbijana določba ZRTVS ni bila v skladu z Ustavo, izboljšal njegov položaj. Hkrati je bil tudi opozorjen, da Ustavno sodišče lahko postopek ustavi, če v danem roku ne bo dal zahtevanih pojasnil.
4. Ker pobudnik ni odgovoril, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS  in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki
dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj